Yava dənizi
Yava dənizi— Sakit okeanın qərbində dəniz. Malayya arxipelaqında Kalimantan, Sulavesi, Sumatra və Yava adalarının arasındadır. Zond boğazı Yava dənizini Hind okeanı ilə birləşdirir. Sahəsi — 552 min km², orta dərinlik — 111 m, suyun həcmi 61 min km³, suyunun temperaturu 27-29 °C, duzluluğu 29.5-33.5%-dir. Səth axınları qışda şərqdən qərbə, yayda qərbdən şərqə hərəkət edir. Qabarmalar (hündürlüyü 1.4m-dək) olur. Balıq ovlanır, mirvari əldə edilir. Ən dərin yeri 1272 m-dir. Portları: Cakarta, Semaranq, Bancarmasin, Surabaya Yava dənizi IV Buz dövrünün sonunda əmələ gəlmişdir.